sa mu opäť podarí dostať sa do druhého kola blížiacich sa prezidentských volieb, ale tentoraz by už mohol byť naozaj zvolený za prezidenta. V novoročnom prejave pre médiá sa 78-ročný líder Národného frontu (FN) vyjadril, že nejednotnosť vo vládnej Únii za ľudové hnutie (UMP) ho posunie do priameho súboja s kandidátkou socialistov Segolene Royalovou. "Rovnako ako v roku 2002 sa pravdepodobne dostanem do druhého kola prezidentských volieb," zaspomínal si Le Pen na svoj úspech z minulosti a s nádejou dodal: "Ale na rozdiel od roku 2002 tentoraz môžem voľby vyhrať, pretože pravdepodobne budem stáť proti kandidátovi ľavice, ktorý voličom ponúkne voľbu medzi dvoma radikálne odlišnými alternatívami," vyhlásil Le Pen.
Jean-Marie Le Pen išiel v minulosti do volieb s programom nulovej imigrácie a s návrhom vysťahovať prisťahovalcov. Dnes však zmenil názor a imigrantov považuje za "čiastočne užitočných". Podľa najnovších prieskumov verejnej mienky by Le Pena volilo v druhom kole prezidentských volieb 17 percent Francúzov. Podobné výsledky dosahoval aj pred voľbami v roku 2002, v ktorých ho v druhom kole porazil Jacques Chirac.
Prezidentské voľby vo Francúzsku sa uskutočnia v apríli a máji budúceho roka.